Diari Oficial de la Generalitat Valenciana


Sumari del DOGV 1625, del 19-09-1991 (1991/822639)

RESOLUCIÓ de 21 de juny de 1991, del Conseller d'Obres Publiques, Urbanisme i Transports, per la qual s'aprova definitivament la modificació puntual de la zona Eurosol de sol urbà del pla general d'ordenació urbana de Benicàssim.
-------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/res/1991/06/21/(1)/dof/vci/html**

### Dades del document

Número de DOGV
:   1625

Data del DOGV
:   19-09-1991

Secció del DOGV
:   ALTRES DISPOSICIONS

Número del document
:   1991/822639


Data del document
:   21-06-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

Resolució del Conseller d'Obres Públiques, Urbanisme i Transports, de 21 de juny de 1991, per la qual s'aprova definitivament la modificació puntual de la zona Eurosol de sòl urbà del pla general d'ordenació urbana de Benicàssim.  
Vist l'expedient relatiu a la modificació puntual de la zona Eurosol de sòl urbà del pla general d'ordenació urbana de Benicàssim.  
Vist que l'Ajuntament de Benicàssim va aprovar inicialment el projecte de modificació puntual de la zona Eurosol de sòl urbà del pla general d'ordenació urbana de Benicàssim, el 31 de maig de 1990.  
Vist que amb data 18 de juny de 1990 i 19 de juny de 1990, va ser publicat en els diaris «Castellón Diario» i «Mediterráneo» respectivament l'aprovació inicial, i el 7 de juliol de 1990 en el Butlletí Oficial de la Província, a l'efecte d'informació pública.  
Vist que després del període d'informació pública, en el qual hi va haver nou al·legacions, es va aprovar provisionalment en sessió de 30 d'agost de 1990.  
Vist que el projecte consta de memòria informativa i justificativa, plànols d'informació i ordenació, normes urbanístiques, programa d'actuació i estudi econòmico- financer. També té declaració d'impacte ambiental favorable emesa per l'Agència del Medi Ambient.  
Vist que aquesta modificació té com a objectius:  
a) Modificar les alineacions dels vials denominats C/ Almenara, C/ La Punta, C/ Columbretes i C/ Torreblanca ampliant-los de 6 a 7 metres.  
b) Creació d'un circuit públic per a vianants format pels carrers de la Llosa, Moncofa (parcial), Sequiol Almassora.  
c) Canvi d'ordenances, per a l'àmbit de la modificació en concret:  
c.1) Restricció de l'ús comercial i recreatiu a parcel·les que estiguen enfront del vial, d'amplària reguladora igual o superior a 10 metres i que disposen de superfície suficient per a estacionaments, a raó d'una plaça per cada lo m2 de local destinat al públic.  
c.2) Augment de la previsió d'estacionaments fins a 2 places per habitatge en ús d'habitatge unifamiliar, bungalows i d'una plaça per cada dos habitacions d'hotel.  
c.3) Canvi de les condicions de les edificacions complementàries, tant obertes com tancades, fixant distàncies a fites i a l'edificació principal, per a l'edificació en bloc de planta baixa i vuit plantes altes.  
c.4) Per al tipus d'edificació en bloc, augment de la superfície d'estacionament fins a 50 m2 per habitatge i fixació d'una banda annexa al vial de trànsit, en carrers d'amplària inferior a 10 m2, de 2,5 d'amplària, per a l'estacionament de visitants.  
c.5) Per al mateix tipus d'edificació, fixació d'una superfície mínima enjardinada del 30% de la superfície de la parcel·la, de la qual un 25% tindrà una zona d'arbres i no podrà estar situada damunt de construccions subterrànies.  
Vist que la Comissió Territorial d'Urbanisme de Castelló, en sessió de 19 de novembre de 1990, va adoptar l'acord d'informar favorablement sobre l'aprovació definitiva de la modificació puntual del pla general d'ordenació urbana de 41 Benicàssim, relativa a l'àrea Eurosol del sòl urbà, i va sol·licitar a l'Ajuntament de Benicàssim que justifique una observació relativa a la reserva per a estacionament en l'ús d'apartaments, abans de l'elevació de l'expedient al Conseller d'Obres Públiques, Urbanisme i Transports per ser l'autoritat competent per adoptar una resolució definitiva.  
Vist que l'Ajuntament de Benicàssim va trametre amb data 27 de març de 1990 informe tècnic elaborat pels redactors del projecte i els serveis tècnics de la Comissió Territorial d'Urbanisme de Castelló van emetre informe favorable i es va elevar al Conseller perquè adopte una resolució definitiva sobre això.  
Atés, que el projecte s'ajusta en el seu contingut a les determinacions establertes en la Llei del Sòl i els seus reglaments de desenvolupament.'  
Atés, que d'acord amb allò establert en l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances, s'ajustaran a les disposicions esmentades per a la seua aprovació. Que en aplicació de l'article esmentat s'ha utilitzat el procediment establert en els articles 40 i 41 de la Llei del sòl i concordants del reglament de planejament.  
Atés que s'ha justificat convenientment l'observació formulada per la Comissió Territorial d'Urbanisme.  
Atés que és competent per a l'aprovació definitiva el Conseller d'Obres Públiques, Urbanisme i Transports d'acord amb l'article 40.1.d) de la Llei del Sòl, en relació amb l'article 3.2 del Decret 137/90 de 30 de juliol del Consell de la Generalitat Valenciana.  
Vists els preceptes legals esmentats, la Llei del Sòl, la Llei de Procediment Administratiu i la resta de pertinent aplicació, resolc:  
Aprovar definitivament la modificació puntual de la zona Eurosol de sòl urbà del pla general d'ordenació urbana de Benicàssim.  
Contra aquesta resolució que no esgota la via administrativa es pot interposar recurs de reposició davant aquest conseller en el termini d'un mes, comptador des de l'endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 21 de juny de 1991.   
El Conseller d'Obres, Públiques, Urbanisme i Transports: Eugeni Burriel de Orueta.


Còpia Permalink ELI